CELEX: 62018TN0694
Language: da
Date: 2018-11-17 00:00:00
Title: Sag T-694/18: Sag anlagt den 17. november 2018 — DEI mod Kommissionen

28.1.2019   
            
            
               DA
            
            
               Den Europæiske Unions Tidende
            
            
               C 35/29
            
         
      Sag anlagt den 17. november 2018 — DEI mod Kommissionen
      (Sag T-694/18)
      (2019/C 35/35)
      Processprog: græsk
      
         Parter
      
      
         Sagsøger: Dimosia Epicheirisi Ilektrismou AE (DEI) (Athen, Grækenland) (ved advokaterne E. Bourtzalas, A. Iliadou og Ch. Synodi)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse C(2018) 4947 final af 30. juli 2018, sag SA.50152 annulleres, for så vidt som Kommissionen besluttede ikke at fremsætte indsigelser i forhold til støtteordningen for den nye Metavatiko Michanismo Apozimiosis Evelixias (»Neos MMAE«), som Grækenland har anmeldt, idet Kommissionen konkluderede, at denne ordning var forenelig med det indre marked som omhandlet i artikel 107, stk. 3, litra c), TEUF.
               
            
                  —
               
               
                  Europa-Kommissionen tilpligtes at betale de af DEI afholdte omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at den anfægtede retsakt er behæftet med en åbenbar fejl ved bedømmelsen af de retlige og faktiske omstændigheder samt en tilsidesættelse af væsentlige formforskrifter ved fortolkningen og anvendelsen af artikel 108, stk. 2, TEUF, idet Kommissionen ikke indledte den formelle undersøgelsesprocedure.
               
            
                  2.
               
               
                  Andet anbringende om, at den anfægtede retsakt er behæftet med en åbenbar fejl ved bedømmelsen af de retlige og faktiske omstændigheder, da det ved vurderingen af støttens forenelighed med det indre marked i henhold til artikel 107 stk. 3, litra c), TEUF blev konkluderet, at de nye Metavatiko Michanismo Apozimiosis Evelixias opfylder kriterierne på området for statsstøtte til miljøbeskyttelse og energi 2014-2020, og særligt kriterierne om adækvans, proportionalitet, nødvendighed, tilskyndede virkning og om undgåelse af uforholdsmæssigt negativ påvirkning af konkurrencen.